
БАСПАСӨЗ РЕЛИЗІ

«Оффшорлық аймақтар тізбесін бекіту туралы» Қазақстан Республикасы Ұлттық Банкі Басқармасының 
қаулысын бекіту туралы 

2026 жылғы 20 сәуір						            Астана қаласы


Қазақстан Республикасының Ұлттық Банкі (бұдан әрі – Ұлттық Банк) «Оффшорлық аймақтар тізбесін бекіту туралы» Қазақстан Республикасы Ұлттық Банкі Басқармасының 2026 жылғы 10 сәуірдегі № 34 қаулысының (бұдан әрі – Қаулы) (ҚР НҚА Эталондық бақылау банкінде 2026 жылғы 17 сәуірде № 224140 болып тіркелген) бекітілгені туралы хабарлайды.
Қаулы «Қазақстан Республикасындағы банктер және банк қызметі туралы» және «Қазақстан Республикасының кейбір заңнамалық актілеріне қаржы нарығын реттеу және дамыту, байланыс және банкроттық мәселелері бойынша өзгерістер мен толықтырулар енгізу туралы» Қазақстан Республикасының Заңдарын іске асыруға әзірленді.
Қаулыда қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл мақсатында оффшорлық аймақтардың тізбесін бекіту көзделген. Қаулының мақсаттары үшін оффшорлық аймақтар деп қаржылық операцияларды жүргізу кезінде бенефициарлық меншік иелері бойынша ақпаратты ашуды және ұсынуды көздемейтін мемлекеттер мен аумақтар түсініледі.
Қаулының толық мәтінімен Қазақстан Республикасы Ұлттық Банкінің ресми интернет-ресурсында танысуға болады.


Толығырақ ақпаратты БАҚ өкілдері мына телефон арқылы алуына болады:
+7 (7172) 77 55 77 (1839)
e-mail: Aruzhan.Lukpan@nationalbank.kz
www.nationalbank.kz

